Εμείς, μια κοριτσοπαρέα φοιτητριών μείναμε σε αυτό το καταπληκτικό σπίτι στο Βουρκάρι. Το σπίτι ήταν εύκολα προσβάσιμο και με τα πόδια. Ήταν πεντακάθαρο και πολύ άνετο και είχε μια εξαιρετική θέα απο το μπαλκόνι που έβλεπε στην θάλασσα. Ήταν δίπλα στην συγκοινωνία του νησιού και πολύ κοντά προς όλες τις κατευθύνσεις. Το σπίτι είναι και απομονωμένο σε ήσυχη γειτονιά αλλά είναι και πολύ κοντά στη ζωή. Στα 5' με τα πόδια συναντάς εστιατόρια, ταβέρνες, καφετέριες και μπαράκια. Ενδείκνυται για νυχτερινή διασκέδαση. Η φιλοξενία ήταν εξαιρετική απο τον κ.Άκη και την κα.Βάσω και τους ευχαριστούμε πολύ. Ήταν εκεί σε ότι τους χρειαστήκαμε και μας έδωσαν χρήσιμες πληροφορίες και συμβουλές για τη ζωή στο νησί και κυρίως για την ευκολότερη μετακίνηση μας αφού δεν είχαμε μεταφορικό μέσο. Το συνιστούμε ως ένα εξαιρετικό μέρος για όσους θέλουν να πάνε να χαλαρώσουν αλλά και να διασκεδάσουν.
ΣΥΜΒΟΥΛΗ: Σας προτείνουμε να έχετε αυτοκίνητο γιατί όσο κοντά και να είναι οι αποστάσεις, είναι ευκολότερη η μετακίνηση με αυτό.